lucianus.de-mercede-conductis-potentium-familiaribus 3
καὶ πρῶτόν γε ὁπηνίκα περὶ τῶν τοιούτων ὁ λόγος ἐνέπεσεν , εἶτα ἐπῄνεσέ τις τῶν παρόντων τὴν τοιαύτην μισθοφοράν , τρισευδαίμονας εἶναι λέγων οἷς μετὰ τοῦ φίλους ἔχειν τοὺς ἀρίστους Ῥωμαίων καὶ δειπνεῖν δεῖπνα πολυτελῆ καὶ ἀσύμβολα καὶ οἰκεῖν ἐν καλῷ καὶ ἀποδημεῖν μετὰ πάσης ῥᾳστώνης καὶ ἡδονῆς ἐπὶ λευκοῦ ζεύγους , εἰ τύχοι , ἐξυπτιάζοντας , προσέτι καὶ μισθὸν τῆς φιλίας καὶ ὧν εὖ πάσχουσιν τούτων λαμβάνειν οὐκ ὀλίγον ἐστίν · ἀτεχνῶς γὰρ ἄσπορα καὶ ἀνήροτα τοῖς τοιούτοις τὰ πάντα φύεσθαι . ὁπότε οὖν ταῦτα καὶ τὰ τοιαῦτα ἤκουες , ἑώρων ὅπως ἐκεχήνεις πρὸς αὐτὰ καὶ πάνυ σφόδρα πρὸς τὸ δέλεαρ ἀναπεπταμένον παρεῖχες τὸ στόμα . ὡς οὖν τό γε ἡμέτερον εἰσαῦθίς ποτε ἀναίτιον ᾖ μηδὲ ἔχῃς λέγειν ὡς ὁρῶντές σε τηλικοῦτο μετὰ τῆς καρίδος ἄγκιστρον καταπίνοντα οὐκ ἐπελαβόμεθα οὐδὲ πρὶν ἐμπεσεῖν τῷ λαιμῷ περιεσπάσαμεν οὐδὲ προεδηλώσαμεν , ἀλλὰ περιμείναντες ἐξ ἑλκομένου καὶ ἐμπεπηγότος ἤδη συρόμενον καὶ πρὸς ἀνάγκην ἀγόμενον ὁρᾶν , ὅτʼ οὐδὲν ὄφελος ἑστῶτες ἐπεδακρύομεν · ὅπως μὴ ταῦτα λέγῃς ποτέ , πάνυ εὔλογα , ἢν λέγηται , καὶ ἄφυκτα ἡμῖν , ὡς οὐκ ἀδικοῦμεν μὴ προμηνύσαντες , ἄκουσον ἐξ ἀρχῆς ἁπάντων , καὶ τὸ δίκτυόν τε αὐτὸ καὶ τῶν κύρτων τὸ ἀδιέξοδον ἔκτοσθεν ἐπὶ σχολῆς , ἀλλὰ μὴ ἔνδοθεν ἐκ τοῦ μυχοῦ προεπισκόπησον , καὶ τοῦ ἀγκίστρου δὲ τὸ ἀγκύλον καὶ τὴν εἰς τὸ ἔμπαλιν τοῦ σκόλοπος ἀναστροφὴν καὶ τῆς τριαίνης τὰς ἀκμὰς εἰς τὰς χεῖρας λαβὼν καὶ πρὸς τὴν γνάθον πεφυσημένην ἀποπειρώμενος , ἢν μὴ πάνυ ὀξέα μηδὲ ἄφυκτα μηδὲ ἀνιαρὰ ἐν τοῖς τραύμασι φαίνηται βιαίως σπῶντα καὶ ἀμάχως ἀντιλαμβανόμενα , ἡμᾶς μὲν ἐν τοῖς δειλοῖς καὶ διὰ τοῦτο πεινῶσιν ἀνάγραφε , σεαυτὸν δὲ παρακαλέσας θαρρεῖν ἐπιχείρει τῇ ἄγρᾳ , εἰ θέλεις , καθάπερ ὁ λάρος ὅλον περιχανὼν τὸ δέλεαρ .
Lemmas: καί πρῶτος γε ὁπηνίκα περί ὁ τοιοῦτος ὁ λόγος ἐμπίπτω , εἶτα ἐπαινέω τις ὁ πάρειμι ὁ τοιοῦτος μισθοφορά , τρισευδαίμων εἰμί λέγω ὅς μετά ὁ φίλος ἔχω ὁ ἀγαθός Ῥωμαῖος καί δειπνέω δεῖπνον πολυτελής καί ἀσύμβολος καί οἰκέω ἐν καλός καί ἀποδημέω μετά πᾶς ῥᾳστώνη καί ἡδονή ἐπί λευκός ζεῦγος , εἰ τυγχάνω , ἐξυπτιάζω , προσέτι καί μισθός ὁ φιλία καί ὅς εὖ πάσχω οὗτος λαμβάνω οὐ ὀλίγος εἰμί · ἄτεχνος γάρ ἄσπορος καί ἀνήροτος ὁ τοιοῦτος ὁ πᾶς φύω . ὁπότε οὖν οὗτος καί ὁ τοιοῦτος ἀκούω , ὁράω ὅπως χάσκω πρός αὐτός καί πάνυ σφόδρα πρός ὁ δέλεαρ ἀναπετάννυμι παρέχω ὁ στόμα . ὡς οὖν ὁ γε ἡμέτερος εἰσαῦθις ποτέ ἀναίτιος εἰμί μηδέ ἔχω λέγω ὡς ὁράω σύ τηλικοῦτος μετά ὁ καρίς ἄγκιστρον καταπίνω οὐ ἐπιλαμβάνω οὐδέ πρίν ἐμπίπτω ὁ λαιμός περισπάω οὐδέ προδηλόω , ἀλλά περιμένω ἐκ ἕλκω καί ἐμπήγνυμι ἤδη σύρω καί πρός ἀνάγκη ἄγω ὁράω , ὅτε οὐδείς ὄφελος ἵστημι ἐπιδακρύω · ὅπως μή οὗτος λέγω ποτέ , πάνυ εὔλογος , ἐάν λέγω , καί ἄφυκτος ἐγώ , ὡς οὐ ἀδικέω μή προμηνύω , ἀκούω ἐκ ἀρχή ἅπας , καί ὁ δίκτυον τε αὐτός καί ὁ κύρτος ὁ ἀδιέξοδος ἔκτοσθε ἐπί σχολή , ἀλλά μή ἔνδοθεν ἐκ ὁ μυχός προεπισκοπέω , καί ὁ ἄγκιστρον δέ ὁ ἀγκύλος καί ὁ εἰς ὁ ἔμπαλιν ὁ σκόλοψ ἀναστροφή καί ὁ τρίαινα ὁ ἀκμή εἰς ὁ χείρ λαμβάνω καί πρός ὁ γνάθος φυσάω ἀποπειράομαι , ἐάν μή πάνυ ὀξύς μηδέ ἄφυκτος μηδέ ἀνιαρός ἐν ὁ τραῦμα φαίνω βίαιος σπάω καί ἄμαχος ἀντιλαμβάνω , ἐγώ μέν ἐν ὁ δειλός καί διά οὗτος πεινάω ἀναγράφω , σεαυτοῦ δέ παρακαλέω θαρσέω ἐπιχειρέω ὁ ἄγρα , εἰ ἐθέλω , καθά ὁ λάρος ὅλος περιχάσκω ὁ δέλεαρ .